Trelis/gawiki huggingface dataset:
Oileánra Svalbard. Is oileánra é Oileánra Svalbard sa Mhuir Artach. Is é an t-oileánra seo an chuid is faide thuaidh den Iorua, nó tá sé suite leath an bhealaigh idir an Pol Thuaidh agus cósta na hIorua. Is é Spitsbergen an t-oileán is mó san oileánra. Oileáin mhóra eile iad Nordaustlandet (An Tír Thoir Thuaidh) agus Edgeøya (Oileán Edge, a thagraíonn do Thomas Edge, sealgaire míolta móra a chuaigh lena cheird timpeall Svalbard thiar i dtús na seachtú haoise déag). Níl áitreabh ceart ach ar Spitsbergen, agus is ansin atá príomhchathair na n-oileán, Longyearbyen - Cathair Longyear, a fuair a hainm ó John Munroe Longyear. Fear gnó agus gróintín mianadóireachta a bhí ann a raibh an-ról aige i bhforbairt na mianadóireachta sna hoileáin.
Tá Bjørnøya, nó Oileán na mBéar, suite idir cósta na hIorua agus oileánra Svalbard. Cé nach cuid den oileánra é, is cuid de Svalbard mar aonad riaracháin é. Is é an Gobharnóir, nó "Sysselmannen" as Ioruais, an duine a chuireann cumhacht na hIorua i bhfeidhm ar an oileánra. 
Dealraíonn sé go raibh an t-oileánra ar eolas ag na Lochlannaigh chomh luath leis an dara haois déag. Ainm Lochlannach é Svalbard a chiallaíonn "cladaí fuara". Mar sin féin, is gnách a rá gurbh é an taiscéalaí Ollannach Willem Barentsz a d'aimsigh Svalbard sa bhliain 1596. Is féidir, dáiríre, gurb é oileán Jan Mayen a bhí i gceist le "Svalbard" ar dtús.
Ba iad na sealgairí míolta móra ba thúisce a thosaigh ag socrú síos sna hoileáin, ach ní dheachaigh siad ina gcónaí ansin ach go sealadach. Bhí sealgaireacht na míolta móra faoi lán an tseoil sa tseachtú agus san ochtú haois déag, ach ina dhiaidh sin, thréig lucht cleachta na ceirde seo an t-oileánra. Le teacht na fichiú haoise, thosaigh mianadóireacht an ghuail i Svalbard, agus tháinig pobail seasta ar an bhfód sna hoileáin. Sa bhliain 1920, shínigh an Iorua, na Stáit Aontaithe, an Danmhairg, an Fhrainc, an Iodáil, an tSeapáin, an Ísiltír, agus an Ríocht Aontaithe conradh - Conradh Spitsbergen - le stádas idirnáisiúnta na n-oileán a shocrú. Is éard a deir an Conradh ná gur leis an Iorua an t-oileánra, ach gur limistéar démhíleataithe é Svalbard - níl cead isteach ag longa cogaidh, mar sin - agus go bhfuil leis na stáit seo go léir mianadóireacht ghuail a chleachtadh, chomh maith le hoibreacha eile a bhfuil leas eacnamaíoch iontu. Inniu, áfach, ní bhaineann ach an Iorua agus an Rúis (roimh an mbliain 1989, an tAontas Sóivéadach, a shínigh an Conradh sa bhliain 1924) leas eacnamaíoch as na hoileáin. Chuaigh an Iorua in Eagraíocht Chonartha an Atlantaigh Thuaidh (ECAT, nó NATO) i ndiaidh an Dara Cogadh Domhanda, ach mhair na Sóivéadaigh ag mianadóireacht leo sna hoileáin, le súil a choinneáil ar an áit agus lena chinntiú nach mbainfeadh fórsaí armtha de chuid ECAT leas as an oileánra mar bhunáit. Nuair a tháinig deireadh leis an gCogadh Fuar, áfach, chuaigh an pobal Rúiseach go mór i laghad. Inniu, is Rúiseach é duine as gach seisear. In Barentsburg atá cónaí ar an gcuid is mó de na Rúisigh.
Feargus O'Connor. Ba pholaiteoir agus Chairteach é Feargus O'Connor (1794 – 30 Lúnasa 1855).
Sport Lisboa e Benfica. Is club spóirt Portaingéalach é Sport Lisboa e Benfica ar a dtugtar "Benfica" de ghnáth, as Liospóin. Bunaíodh an club sa bhliain 1904 agus tá sé is aithnidiúla don a roinn pheile. Bhuaigh an Benfica Corn na hEorpa sna blianta 1961 agus 1962.
William Wordsworth. File Sasanach a rugadh i gCockermouth i gCumbria ab ea William Wordsworth (7 Aibreán 1770 – 23 Aibreán 1850).
William Wilberforce. Ba daonchara Sasanach é William Wilberforce (24 Lúnasa 1759 – 29 Iúil 1833).
Horatio Nelson. Ba aimiréal Briotanach é Horatio Nelson (29 Meán Fómhair 1758 – 21 Deireadh Fómhair 1805). Cuireadh chun tosaigh mar laoch náisiúnta é nuair a maraíodh é. Tá Nelson mar shiombail den fhéiniúlacht náisiúnta sa Bhriotain ó shin. Ceiliúrtar Lá Trafalfar fós i Londain ar an 21 Deireadh Fómhair gach bliain. 
Laoch ar lár.
Maraíodh Nelson le linn chath Trafalgar, comhrac cabhlaigh a throid an Cabhlach Ríoga Briotanach i gcoinne na flíteanna chomhcheangailte de chuid a Fraince agus na Spáinne, i rith Chogadh an Tríú Comhghuaillíocht (Lúnasa–Nollaig 1805) na Cogaí Napoléon (1796–1815).
Ar an 5-9 Eanáir 1806, adhlacadh Nelson in ardeaglais Naomh Pól i Londain le lánonóracha míleata. Ócáid ollmhór a bhí ann agus tábhachtach i gcruthú na féiniúlachta náisiúnta sa Bhreatain.
Wat Tyler. Ceann de cheannairí Éirí Amach na dTuathánach i Sasana ab ea Wat Tyler (4 Eanáir 1341 – 15 Meitheamh 1381). Mharaigh oifigigh de chuid an Rí Risteard II é ag Smithfield, Londain.
Charles George Gordon. Ba ghinearál Briotanach é Charles George Gordon (28 Eanáir 1833 – 26 Eanáir 1885). Rugadh i Londain é agus maraíodh é i gCartúm, sa tSúdáin, in aois a 51 bhliana.
Federico Borrell García. Ba poblachtánach Spáinneach é Federico Borrell García (3 Eanáir, 1912 – 5 Meán Fómhair, 1936). Throid sé ar son Dara Phoblacht na Spáinne i rith Cogadh Cathartha na Spáinne. Tá clú agus cáil air de bharr pictiúir cáiliúil Robert Capa "The Falling Soldier".
Rugadh é i Benilloba, Alicante agus "Taino" leasainm a bhí aige. D'oibrigh sé i muileann in Alcoi agus bhunaigh sé brainse áitiúla den grúpa ainrialach "Iberian Federation of Libertarian Youth" (FIJL). Bhí sé mar bhall den mhílíste áitiúla, Columna Alcoyana, le tacaíocht a thabhairt do Phoblacht na Spáinne i gcoinne fórsaí Náisiúnacha Francisco Franco.
De réir foinsí airithe, ar maidin 5 Meán Fómhair, 1936, tháinig Borrell agus thart ar caoga fir eile go Cerro Muriano in Córdoba le tacaícht don mhílíste ansin faoi cheannas General José Varela. I rith an tráthnóna sin bhí Borrell ag cosaint baitire airtléire ag cúl chathláin choisithe Alcoi nuair a ionsaigh fórsaí naimhde iad. Buaileadh Borrell go marfach thart ar cúig a chlog in aice an cnoic, La Loma de las Malagueñas. De réir foinsí rialtas na Spáinne, ba é an t-aon saighdiúir den Columna Alcoyana a fuair bás ag troid ag Cerro Muriano an lá sin.
I mí Iúil 2009, foilsigh an nuachtán El Periódico torthaí staidéar a dúirt nach raibh an phictiúr fíor.
Giacomo Puccini. Ba cumadóir Iodálach é Giacomo Antonio Domenico Michele Secondo Maria Puccini (22 Nollaig 1858 – 29 Samhain 1924) a bhfuil a ceoldrámaí i measc na cinn is minice a bhíonn á taibhiú sa repertoire caighdeánach.
B'é Puccini "an cumadóir is mó de ceoldráma na hIodáile i ndiaidh Verdi". Cé go raibh a chuid luath-oibre fréamhaithe sa cheoldráma traidisiúnta Iodálach rómánsúil de chuid an 19ú haois-déanach, d'fhorbair sé go rathúil a chuid oibre i stíl 'réalaíoch' verismo, agus ba cheann de na príomh-léiritheoirí é sa deireadh.
Teaghlach agus oideachas.
Rugadh Puccini i Lucca san Tuscáin, sa bhliain 1858. Bhí sé ar cheann de sheachtar clainne de Mhichele Puccini agus Albina Magi. Bhí teaghlach Phuccini bunaithe i Lucca mar ríora áitiúil ceoil, ag athair a shin-seanathair, a bhí ainmnithe freisin 'Giacomo' (1712-1781). Bhí an chéad Giacomo Puccini seo ina 'maestro di cappella' den 'Catedrale San Martino' i Lucca. Tháinig a mhac Antonio Puccini i gcomharbacht air sa phost seo, agus ansin a mhac Domenico agus ansin mac Dhomenico, sé sin Michele (athair ábhair an airteagail seo). Rinne gach ceann de na fir ceoil seo staidéar ag Bologna, agus ghlac roinnt díobh staidéar breise ceoil in áiteanna eile. Rinne Domenico Puccini staidéar ar feadh tréimhse faoi Giovanni Paisiello. Chum an bheirt acu ceol don eaglais. Ina theannta sin, chum Domenico ceoldrámaí éagsúla, agus chum Michele ceoldráma amháin. Bhain athair Phuccini, sé sin Michele, clú agus dea-cháil amach ar fud thuaisceart na hIodáile, agus b' ócáid ​​bhrónach phoiblí a chuid sochraide, agus bhí a reqiiem faoi stiúir an cumadóir clúiteach Giovanni Pacini.
Cúbla Cán. Ba é Cúbla Cán (23 Meán Fómhair 1215 – 18 Feabhra 1294) impire na Mongólach.
Oileán Baffin. Is oileán é Oileán Baffin atá suite i dtuaisceart Cheanada.
T. E. Lawrence. Ba leifteanantchoirnéal, taidhleoir agus úrscéalaí Briotanach é T. E. Lawrence (28 Lúnasa 1888 – 26 Bealtaine 1935).
Toircheas. An tréimhse ina bhforbraíonn páiste (nó, uaireanta, níos mó ná páiste amháin) laistigh de bhroinn mná is ea toircheas (nó iompar clainne nó toradh broinne).
Is féidir cabhair a thabhairt do mhná atá ag iompar clainne,mar sh. cnáimhseoir a fheiceáil nó fáil a bheith acu ar an druga a mhaolaíonn tinnis cinn, masmas agus urlacan.
Mainistir. Is éard atá i gceist le mainistir ná pobal manach agus iad ina gcónaí in éineacht agus ag cloí le móidí a n-oird. 
Bíonn mainistreacha ag eaglaisí éagsúla Críostaí, go háirithe ag na Caitlicigh agus na hOrtadocsaigh chomh maith le heaglaisí beaga Oirthearacha. 
Cuid de thraidisiún an Bhúdachais iad na mainistreacha freisin. 
Maidir le hIoslam, faightear "Madrasa". Agus chuaigh manachúlacht na gCríostaithe i bhfeidhm ar an Súfaíochas, ar gluaiseacht mhisteach in Ioslam é, agus tá na Súfaithe deighilte ina n-oird a d'fhéadfaí a chur i gcomparáid leis na hoird éagsúla mhanachúla.
Tony Curtis. Ba Mheiriceánach é Tony Curtis a rugadh ar an 3 Meitheamh 1925.
Isambard Kingdom Brunel. Innealtóir sibhialta Sasanach ab ea Isambard Kingdom Brunel (9 Aibreán 1806 – 15 Meán Fómhair 1859). Rinne Brunel clóis long, Mór-Iarnród an Iarthair, sraith galtán agus roinnt droichead agus tollán a thógáil. Ceannródaí é san iompar poiblí agus san innealtóireacht nua-aimseartha.
Bernardo O'Higgins. Ba cheannaire de chuid na Sile é Bernardo O'Higgins Riquelme (20 Lúnasa 1778 – 24 Deireadh Fómhair 1842). Rugadh i gcathair Chillán é. 
Éireannach ba ea a athair, Ambrós Ó hUiginn. Isabel Riquelme an t-ainm a bhí ar a mháthair. 
Bhí tionchar mór ag Bernardo ar stair na Sile agus é ina cheannaire sa Chogadh Saoirse agus ina uachtarán ar an stát neamhspleách nua.
Ambrós Ó hUiginn. Ba riarthóir coilíneach é Ambrós Ó hUiginn (1720 – 19 Márta 1801). I Sligeach, in Éirinn, a rugadh é. D'aistrigh sé go Cádiz na Spáinne sa bhliain 1751 agus thug sé a aghaidh ar Mheiriceá Theas sa bhliain 1756. Bhí sé ina ghobharnóir míleata ar an tSile ó 1788 go 1796 agus leasrí ar Pheiriú ina dhiaidh sin (1796-1801). Athair Bernardo O'Higgins a bhí ann.
Cúnga Fheichín. Is abtheach é Cúnga Fheichín (Béarla: "Cong Abbey").
Sliabh Shíonáí. Is sliabh san Éigipt é Sliabh Shíonáí. 
Gailearaí pictiúr.
&lt;br&gt;
Walt Whitman. File Meiriceánach a rugadh ar an Oileán Fada i Nua-Eabhrac ab ea Walt Whitman (31 Bealtaine 1819 – 26 Márta 1892).
Sporting Fingal Football Club 2010. Coinníonn an t-alt seo eolas maidir leis an Sporting Fingal Football Club agus a shéasúr sa bhliain 2010. Seo an tríú bhliain mar chlub ag imirt i sraith na hÉireann. Seo an chéad séasúr dóibh ag imirt i bpríomhshraith na hÉireann agus i gcomórtas Sraith Europa. 
Séasúr.
Thosaigh an fhoireann a séasúr as baile i gcoinne Bohs tar éis cluichí cairdiúla na Feabhra. Chaill siad an cluiche 1-0 buíochas le cic pionóis conspóideach a d'aimsigh Killian Brennan. Thosaigh siad an séasúr sásúil go leor agus bhí ag éirí go maith leo i measc na bhfoirne ag barr na sraithe. Tá siad iomráiteach mar gheall ar an stíl ionsaithe agus sruthach atá á imirt acu. Bhí an stíl seo tábhachtach agus an fhoireann ag imirt sa Sraith Europa; fuair siad ceithre chúl i gcoinne C.S. Marítimo i rith an dá chluiche, cé gur díchuradh iad ar deireadh. 
I rith an tsamhraidh d'fhág Stephen Paisley an club chun obair lánaimseartha san earnáil seirbhísí airgeadais a dhéanamh. Fuair siad dhá imreoir nua thart ar an am chéanna le Colin Hawkins agus Ollie Cahill.
Cluichí 2010.
Cluichí i Sraith Europa.
Déardaoin, 15 Iúil 2010
Déardaoin, 22 Iúil 2010
William Makepeace Thackeray. Scríbhneoir Sasanach a rugadh i gCalcúta san India ab ea William Makepeace Thackeray (18 Iúil 1811 – 24 Nollaig 1863). 
Saothair.
I measc saothair William Makepeace Thackeray tá:
Muire Lourdes. Is teideal a thugtar ar an Mhaighdean Mhuire mar thoradh a taispeánta i Lourdes sa bhliain 1858 í Muire Lourdes.
Éirí Amach na dTuathánach. Tharla Éirí Amach na dTuathánach i Sasana sa bhliain 1381. Bhí na tuathánaigh faoi bhrú ag ualach trom cánacha. Ar 30 Bealtaine 1381 in Essex, rinne John Bampton, feidhmeannach ríoga, iarracht cánacha a thabhairt isteach. Chuir an splanc an breosla ar thine. Phléasc gearáin na dtuathánach amach, ag iarraidh deireadh a cur leis an seirfeachas, i measc éilimh eile, Bhí an t-ádh dearg ar an rí, Risteard II (in aois 14 bliain dó) gur tháinig sé beo as. 
Dlí an tslua.
Maraíodh na mílte daoine ar an dá taobh is cosúil; feidhmeannaigh ríoga, bailitheoirí cánach, dlíodóirí, breithimh, srl ar taobh amháin; agus ar an taobh eile,na tuathánaigh agus na ceannairí, tar éis do na fórsaí ríoga ceannairí na hagóidí a locadh níos déanaí. 
Scríobh Shakespeare faoi na himeachtaí, "An chéad rud atá le déanamh, maraímis gach dlíodóir." 
Ar 14 Meitheamh 1381, bhain dronga as Kent, Essex agus na contaetha eile Londain amach. Líon méid an tslua na saighdiúirí a bhí ann le heagla. Ní raibh ach cúpla céad saighdiúir ann (bhí an chuid is mó sa i dtuaisceart Shasana, ar an teorainn, nó in Éirinn) agus níor éirigh leo smacht a fháil ar na dronga a bhí i mbun na círéibe. 
Mar sin, rinne dronga a bhí ar an daoraí cathair Londan a ionsaí. Ar an 14 Meitheamh, maraíodh Ard-Seansailéir Shasana, Simon of Sudbury. Baineadh an cloigeann de. 
D'eisigh na tuathánaigh liosta de na nithe a bhí uathu. Thug an rí, Risteard II agus in aois 14 bliain dó, isteach dá gcuid éileamh. Ach rinne sé athchomhairle an lá dár gcionn, 15 Meitheamh. Baineadh an ceann den Ridire John Cavendish, Príomh-Bhreitheamh Bhinse an Rí i Sasana (agus Seansailéir Ollscoil Cambridge) ar an la céanna. Duine de na ceannairí ab ea Wat Tyler agus maraíodh é ar an 15 Meitheamh chomh maith.
Ilbhliantóg. Is éard is ilbhliantóg ann ná planda ilbhliantúil, nó planda a mhairfidh níos faide ná dhá bhliain.
Débhliantóg. Is éard is débhliantóg nó planda débhliantúil ann ná planda a chuirfidh a shaolré de i rith dhá bhliain.
Bliantóg. Is éard is bliantóg ann ná planda nach mairfidh ach bliain: eascróidh sé as síol, tiocfaidh bláth air, déanfaidh sé síolta, agus tiocfaidh feo air, agus sin go léir i rith aon bhliain amháin.
Riail an Ochtréid. Is riail cheimiceach nó treoir ghinearálta í riail an ochtréid, a léiríonn an teoiric go dtugann sé cobhsaíocht d’adamh nó d’ian 8 leictreon a bheith aige sa bhlaosc seachtrach, rud a thugann an chumraíocht leictreonach chéanna dó agus atá ag triathghás.
Fisiceoir agus ollamh Gearmánach in Ollscoil Duke ab ea Fritz Wolfgang London (7 Márta, 1900 – 30 Márta, 1954). Meastar go bhfuil a chuid inochur bhunúsaigh le teoiricí nasctha ceimicigh agus fórsaí idirmhóilíneacha (fórsa easraithe London) clasaiceach inniu agus pléitear iad i dtéacsleabhair chaighdeánacha na ceimice fisicí. In éineacht lena dheartháir Heinz London, chuir sé go mór le tuiscint a fháil ar airíonna leictreamaighnéadacha sárstiúrthóirí sé go mór le tuiscint a fháil ar airíonna leictreamaighnéadacha forsheoltóirí le cothromóidí Londain agus ainmníodh é don Duais Nobel sa Cheimic chúig huaire ar leithligh
Tá a lán dúl ann - na miotail thrasdultacha ach go háirithe - nach féidir leo an t-ochtréad iomlán a bhaint amach ar aon nós. Mar sin, bíonn siad ag lorg struchtúir "leathchobhsaí" ina gcuid comhdhúl - go tipiciúil, sceall an ocht leictreon déag, nó an struchtúr "18 + 2" - is é sin, dhá leictreon ar an sceall is faide amuigh, agus ocht gcinn déag ar an dara sceall is faide amuigh..
Go bunúsach, is iad na neamh-mhiotail, na miotail alcaileacha agus na miotail chré-alcaileacha is dlúithe a chloíonn le riail an ochtréid.
Eisceachtaí.
Tá go leor idirmheánach imoibríoch éagobhsaí agus ní ghéilleann siad do riail an ochtréid. Cuimsíonn sé seo speicis cosúil le cairbéiní, tríhidreabórán chomh maith le saorfhréamhacha cosúil leis an fhréamh meitile (CH3) a bhfuil leictreon neamhdísithe aige i bhfithiseán neamhnascach ar an adamh carbóin, agus gan aon leictreon de ghuairne fritreomhar san fhithiseán céanna. Sampla eile is ea an fhréamh chlóirín a tháirgeann clórafluaracarbóin, ar eol dó a bheith díobhálach don chiseal ózóin. Is minic a imoibríonn na móilíní seo chun a n-ochtréad a chríochnú.
Ní leanann dúile mar an hidrigin, an héiliam, an litiam agus an beirilliam, riail an ochtréid, mar nach bhfuil ach dhá leictreon acu ina sceall seachtrach. Níl ach 6 leictreon ag an alúmanam agus ag an beirilliam in fluairíd alúmanaim AlF3 agus fluairíd beirilliam BFl3 faoi seach agus tá siad cobhsaí.
Valerian. Ba impire na Róimhe é Publius Licinius Valerianus.
Feodachas. Ba chóras sóisialta ceannasach sa Mheánaois in Iarthar na hEorpa, agus sa Nua-Aois Luath in Oirthear na hEorpa, é an feodachas.
Bhí dílárú na cumhachta polaitiúla bunaithe ar an idirleathadh cumhachta ón mbarr (áit ina raibh an impire nó na ríthe go teoiriciúil) go dtí an bonn, ina raibh cumhacht áitiúil á feidhmiú go héifeachtach le féinriail nó neamhspleáchas ag na huasalaicmí, darbh ainm 'na huaisle', le teidil a fuarthas ó ghobharnóirí Impireacht na gCairlínseach (diúic, marcais, cuntaí) nó a raibh bunús eile acu (barúin, ridirí, srl.).
Úsáidtear an téarma seo freisin sa staireolaíocht chun tagairt a dhéanamh do na heagair shóisialta stairiúla arb iad a shainairíonna an mhodha táirgthe a tugtar ábharachas stairiúil (sa staireolaíocht Mharxach) 'feodach' uirthi.
Mar fhoirmiú sóisialta-eacnamaíoch, thosaigh an fheodachas sa chianaois leis an aistriú ó sclábhaíocht go modh táirgthe feodach, Ag toiseacht le géarchéim an tríú haois agus, thar aon rud eile, le díscaoileadh Impireacht Rómhánach an Iarthair (5ú haois) agus bunú na ríochtaí Gearmánacha agus Impireacht na gCairlínseach (an 8ú agus an 9ú haois).
Bunaithe ar thraidisiúin dhlíthiúla éagsúla (an dlí Rómhánach agus an dlí Gearmánach araon - caidreamh cliente, lucht coimhdeachta agus vasáilleacht), d'fhreagair an feodachas neamhshláine agus éagobhsaíocht ré na n-ionsaithe a tharla ar feadh na gcéadta bliain (Gearmánaigh, Slavaigh, Maigiaraigh, Moslamaigh, Lochlannaigh). Mar gheall ar neamhábaltacht na n-institiúidí stáit, i bhfad ó bhaile, tháinig an t-aon slándáil ó údaráis áitiúla, a chuir uaisle nó an chléir, a rialaigh caisleáin nó mainistreacha daingne i suíomhanna tuaithe, a tiontaíodh ina n-ionaid chumhachta nua i bhfianaise meath na gcathracha.
Giuseppe Garibaldi. Ba cheannaire Iodálach é Giuseppe Garibaldi (4 Iúil 1807 – 2 Meitheamh 1882), saighdiúir agus tírghráthóir. Bhí ról lárnach aige sna cogaí a tharla sa 19ú haois agus aontú na hIodáile dá bharr. Tá cáil ar thuras taiscéalaíochta Garibaldi, turas a raibh aontú na hIodáile mar thoradh air. 
Cógaí.
Ar an aonú lá déag den Bhealtaine, 1860, chuaigh Garibaldi agus a chuid óglach i dtír sa tSicil. Míle seachtar fear agus trí scór a bhí aige leis, agus is gnách "feachtas na míle" a thabhairt ar an ngabháltas a rinne sé ar an oileán. 
Ghair Garibaldi deachtóir de féin agus shealbhaigh sé an tSicil ar fad, agus ansin, chuaigh sé chun cogaidh in aghaidh rítheaghlach Bourbon a bhí ag rialú Ríocht an Dá Shicil. Ar an seachtú lá de Mhí Mheán Fómhair sa bhliain 1860, d'fhorghabh díormaí Garibaldi cathair Napoli, príomhchathair Ríocht an Dá Shicil, agus ruaigeadh curtha acu ar Phroinsias a Dó, rí deireanach na ríochta sin. 
I Mí na Samhna 1860, tháinig arm na Sairdíne, agus é faoi cheannas pearsanta an Rí Vittorio Emanuele féin, in araicis Garibaldi. D'éirigh Garibaldi as an deachtóireacht, nó níor theastaigh uaidh cath a chur ar an Rí, go háirithe nuair a thaispeáin reifreann sa tSicil go raibh na Siciligh sásta glacadh le forlámhas na Sairdíne/Piemonte ar an oileán.
Sa bhliain 1867, d'fhill Giuseppe Garibaldi ar shaol polaitiúil na hIodáile, agus mar ba dual don tseansaighdiúir, d'fhruiligh sé slua mór d'óglaigh leis na Stáit Phápacha a ionsaí.
D’éag Garibaldi ar an 2 Meitheamh 1882, ina bhaile féin ar oileán Caprera, in aois 75 dó.
N81. Is bóthar náisiúnta den dara grád in Éirinn é an N81, a cheanglaíonn geataí Choláiste na Tríonóide, Baile Átha Cliath leis an Tulach, Contae Cheatharlach. 
Leanann an N81 i ndiaidh na Tulaí ar feadh 8km eile agus tagann sé chun críche i Sráidbhaile Chlaise, Ceatharlach, ina dtrasnaíonn leis an N80.
Gealacha Iúpatair. Glactar leis go bhfuil, ar a laghad, trí cinn agus trí scór de ghealacha ag Iúpatar. Ba é Galileo Galilei a tháinig ar an gceithre cinn is mó acu, mar atá, Io, Europa, Ganymede, agus Callisto, nó Gealacha Galileo. Ó shin i leith, áfach, fuair na réalteolaithe amach faoina lán eile. Is gnách iad a aicmiú ina ngrúpaí mar seo:
Liosta.
Tá 69 ngealach ag Iúpatar (52 cheann a bhfuil ainmneacha orthu).
Ciúiriam. Is é an ciúiriam dúil cheimiceach uimhir a 96, agus is ceann de na dúile radaighníomhacha trasúránacha é. Is féidir ciúiriam a tháirgeadh tríd an bplútóiniam a bhombardú le halfa-cháithníní, is é sin, le núicléis héiliam. Fuair an ciúiriam a ainm ó Pierre agus Marie Curie, an bheirt cheannródaithe i gcúrsaí taighde na radaighníomhaíochta. Ba iad Glenn Seaborg, Albert Ghiorso agus Ralph A. James a bhí in ann ciúiriam a shintéisiú roimh aon duine eile agus a d'ainmnigh é. Rinne siad a bhfionnachtain sa bhliain 1944 in Ollscoil California, Berkeley.
Is é an t-iseatóp is cobhsaí atá aige ná 248Cm, agus é 1.56 x 107 bliain ar leathré (is é sin, 15.600.000 bliain, cúig mhilliún déag agus sé chéad míle bliain). Is féidir eiseamail chiúiriam a tháirgeadh a cheadaíonn do na ceimiceoirí saintréithe an chiúiriam mar dhúil a aithint. Miotal airgeadgheal atá ann, agus é sách araiciseach chun imoibriú. Is é +3 an uimhir ocsaídiúcháin a bhíonn aige ina chuid comhdhúl. Is féidir leis an bhfluairín, áfach, ciúiriam a ocsaídiú go +4 - sin é an uimhir ocsaídiúcháin atá aige sa teatrafluairíd chiúiriam, CmF4.
Frank Feighan. Is polaiteoir Éireannach é Frank Feighan nó Proinsias Ó Fiacháin i nGaeilge (a rugadh ar an 4 Iúil 1962). Ball d'Fhine Gael atá ann. Tá sé ina TD do Ros Comáin-Deisceart Liatroma. Toghadh i dtoghchán ginearálta 2007 é. Roimhe sin bhí sé ina bhall den 22ú Seanad.
Sa bhliain 2006 glac sé páirt i seó de chuid RTÉ, "You're a Star", chun airgead a bhailiú do charthanas do pháistí. Níl sé ag glacadh páirt san Olltoghchán 2016.
Sa bhliain 2007 ceapdh mar leas-urlabhraí an pháirtí d'Iompar agus Oideachas é. I mí Iúil 2010, roghnaigh Enda Kenny Feighan mar urlabhraí Gnóthaí Pobail, Comhionannais agus Gaeltachta.
Bhí go leor daoine míshásta le ceapadh Feighan mar urlabhraí Gaeltachta, mar ní raibh Gaeilge ar bith aige. Dúradh gur maslach an rud duine gan Ghaeilge a cheapadh mar Aire Gaeltachta, rud a rinneadh roimhe sin nuair a ceapadh Síle de Valera agus Michael Ring roimhe seo agus nuair a cheap Charles Haughey é fén ina Aire Gaeltachta. Dúirt Feighan go raibh sé ag foghlaim na teanga anois agus go raibh sé in ann a chuid aoibre a chur i gcrích mar bhí Ó Cionaith agus an leas-urlabhraí Dinny McGinley as Gaoth Dobhair ag cabhrú leis.
Ghlac sé páirt sa chlár carthanachta You're a Star de chuid RTÉ sa bhliain 2006 le hairgead a bhailiú ar son gasúr.
Fréamh (ceimic). Sa cheimic, tugtar fréamh, saorfhréamh nó fréamhaí ar mhóilín ina bhfuil leictreon corr ar sceall oscailte, is é sin, fithiseán nach bhfuil ach aon leictreon amháin air, seachas leictreondís. Bíonn na fréamha iontach fonnmhar chun imoibriúcháin, agus is minic nach mbíonn siad fadsaolach. Creidtear gur ábhar ailse (carcanaigin) iad na saorfhréamha, toisc go mbíonn siad chomh himoibríoch sin. Ón taobh eile de, áfach, bíonn siad riachtanach le haghaidh a lán próiseas bithcheimiceach.
Mheastar iad a bheith ciontach as damáiste do na fíocháin agus galair. Ceaptar go gcuireann vitimíní C is E, atá ina bhfrithocsaídeoirí, is micreachothuithe eile cosúil le beiteacharaitéin is seiléiniam (Se) bac ar an bpróiseas seo, agus gur féidir go bhfuil siad cosantach ar raon neamhord, artairiscléaróis, ailse is galar Alzheimer ina measc.
Samplaí de shaorfhréamha iad aonocsaíd nítrigine NO, dé-ocsaíd nítrigine NO2, agus dé-ocsaíd chlóirín ClO2.
Arcade Fire. Banna ceoil indí-raic as Montréal, Québec, Ceanada é Arcade Fire agus is iad Win Butler agus Régine Chassagne, fear is bean chéile, na príomhcheoltóirí ann. Tógadh Butler i Texas agus i ndiaidh a chuid staidéar a dhéanamh ag Phillips Exeter Academy, scoil phríobháideach dara leibhéil i Sasana Nua, thug sé a aghaidh ar Ollscoil Concordia i Montréal. Tógadh Chassagne i Montréal. As Háítí dá muintir agus casann sí amhrán ("Háítí") faoina bhfulaingt faoin deachtóir úd Duvalier. Tá deartháir óg de chuid Win Butler, William, páirteach sa bhanna freisin.